اویان نیوز: باشباخان اردوغان: بیز گوجوموزو تاریخیمیزدن آلیریق، مدنیت بیریکیمیمیزدن آلیریق
باشباخان رجب طیب اردوغان، ۵.جی ائلچیلر کنفرانسینا قاتیلان ائلچیلر شرفینه دونن آخشام یئمهیی وئردی.
باشباخان اردوغان، بوراداکی ائلچیلره، تورکیهنین سون ۱۰ ایلدیر خاریجی سیاستده ازبرلری پوزدوغونا دقت چئکهرک، ایستاتوکوجو بیر خاریجی سیاست آنلاییشی ایله بیر یئره وارمانین مومکون اولمادیغینی وورغولادی. هر اؤلکهنین، تورکیهنین ادعا صاحبی بیر اؤلکه اولدوغونو بیلمک دورومو اولدوغونو وورغولایان اردوغان، “یئر اوزوندکی هر اؤلکه بیزیم هدفلری اولان بیر اؤلکه اولدوغوموزو بیلمهلیدیر. یئنه هر اؤلکه بیزیم ادعا و هدفلریمیزین آرخاسیندا گوجلو بیر میللی ایراده، گوجلو بیر دؤولت اولدوغونون دا فرقینده اولمالیدیر. صاحب اولدوغوموز گوج، اصلا و اصلا کنترلسوز، دنگهسیز، سامان آلووو کیمی گلیب گئچیجی بیر گوج دئییل. بونو گؤسترملیییک. چونکی بیز گوجوموزو تاریخیمیزدن آلیریق، مدنیت بیریکیمیمیزدن آلیریق. بونون یانیندا گوجوموزو ثابت شکیلده بؤیوین بیر اکونومیدن، رفورمیست، دینامیک بیر ایچ سیاستدن آلیریق”
دئدی.
“-بیز تریبونلاردان باخان دئییل، اولایلارین ایچینده یئر آلان، اونلاری یؤنهدن و یؤنلندیرن آکتورلار” اولمالیییق دئیه دانیشان باشباخان اردوغان، تورکیهنین سوریهده باش وئرن حادثهلره، تپکیسیز قالماسی، بو اولایلاری گؤرمزلیکدن گلمهسینین کسینلیکله ممکن اولمادیغینی بیر دفعه داها وورغولادی. باشباخان اردوغان، تورکیهنین ساواشین دئییل، باریشین طرفینده اولدوغونو، و باریش اوچون نه بدل اؤدنیلمهسی لازیمسا، اؤددیگینی و اؤدمهیه داوام ائدجیینی قید ائتدی. اردوغان، “هر آن هر ایمکانیمیزلا ساواش اوچون حاضیریق. گرکدیگینده تورپاقلاریمیزی قوروماق قونوسوندا اصلا بیر ترددود ایچینده اولماریق. اما سون آنا قدر باریش اوچون مباریزه ائدر، سون آنا قدر باریشین تاسیسی اوچون چابالاریق و چابالیریق” دئدی.
خاریجی ایشلر باخانی احمد داووداوغلو دا، تورکیهنین خاریجی سیاست آلانیندا سون ایللرده بؤیوک بیر “ذهنی دؤنوشوم” یاشادیغینا ایشاره ائتدی و بونون گرچکلشمهسینین ده، آنجاق گوجلو بیر سیاسی ایراده دستیی ایله مومکون اولدوغونو ایفاده ائتدی. داووداوغلو، “تورکیه جمهوریتی دؤولتی، گلهجک دؤنمده هم بؤلگهسینده هم ده کورهسل آلاندا مشفیق و مقتدیر بیر خاریجی سیاست آنلاییشینی یئریتمهیه داوام ائدهجک” دئدی.
ت.ر.ت. تورکی
azb_Arab azb_Arab azb_Arab azb_Arab azb_Arab azb_Arab ckb_Arab